Medallar kabineti

Medallar kabineti və ya Kral kabineti (fr. Cabinet des Médailles) — Fransanın qədim muzeylərindən hesab edilən və Fransanın ən qədim muzeyi sayılan Fransa Milli Kitabxanasının sikkələr, medallar və qədim əsərlər bölməsinin qeyri-rəsmi adı.BnF, Département des monnaies, médailles et antiques , site internet officiel, page de présentation du Département. Medallar kabineti Rue de Rişelye küçəsindəki əsas kitabxana binasında yerləşir.
 Tarixi 

Kral medalları və qədim əşyaların qoruyucu vəzifəsi Kral IX Çarlz tərəfindən yaradılmışdır. Hər bir yeni monarx kamolar, qiymətli daşlar və medallar kolleksiyasını, eləcə də Avropanın ən zəngin sayılan numizmatik kolleksiyasını genişləndirirdi.

1765-ci ildə ilk arxeoloqlardan biri olan Qraf Kelus antik əşyalar kolleksiyasını kabinetə vəsiyyət etdi.

Kral hakimiyyəti ləğv edildikdən sonra, Sent-Şapel müqəddəsliyindən xristianlıqdan əvvəlki artefaktlar Medallar Kabinetinə verildi. Həmin illərdə muzeyə müasir numizmatikanın banilərindən biri olan Teofil Marion Dumersant rəhbərlik edirdi. 1846-cı ildə Gurdon xəzinəsi, 1862-ci ildə isə Luynes hersoqu Yunan sikkələrinin unikal kolleksiyasını kabinetə təhvil verdi.

Kolleksiyanın qüruru Baktriya kralı I Evkratidin çəkisi 169,2 q və diametri 58 mm olan qızıl sikkəsidir. Bu, antik dövrdə zərb edilmiş ən böyük sikkədir. O, 1867-ci ildə numizmatika bürosu tərəfindən 30.000 franka alınmışdır ki, bu da o dövrün qiymətləri ilə 8,7 kq qızıla bərabər idi.

 Əhəmiyyətli eksponatları 

 Daqobertin taxtı
 Böyük Karlın şahmat fiqurları
 Berthouville xəzinəsi
 Ptolemeyin Kuboku
 Fransanın Böyük kameyası
 Gurdon xəzinəsi
 Valerian və I Şapur ilə kameya
 Romanos Fil dişi
 Bir neçə qədim yunan vaza rəssamının tipik vazaları, o cümlədən rəssam Amikos, 218 sinif Medallar Kabineti, Arkesilas fincanları. 
 Idalion tabletləri
 Nazaret yazısı
 Livan Baalının yazısı

 Qallereya 

 İstinadlar 

 Xarici keçidlər 
Coins, Medals and Antiques Department 
 Le département des Monnaies, médailles et antiques Histoire du Cabinet des médailles sur le site Association pour la sauvegarde du Musée des médailles et antiques, via l'''Internet Archive

Kateqoriya:Paris muzeyləri
Kateqoriya:Parisin I arondismanındakı binalar və tikililər
Kateqoriya:Numizmatika muzeyləri